Imprimeix Collserola - Descobertes en família. Orientem-nos\nConverteix Collserola - Descobertes en família. Orientem-nos a PDF\nHorari d'inici: A les 11:00 i a les 12:30 hores\nD'11 a 13:30 hores\nUn dissabte al mes us proposem una activitat per fer junts petits i grans. Una passejada als entorns del Centre d'Informació, acompanyada d'un petit taller o d'un joc servirà per conèixer millor Collserola. A càrrec dels Guies del Parc.\nEn el marc de la Setmana de la Ciència aprendrem a fer ús del mapa, la brúixola i els senyals de la natura per moure'ns pel bosc i no perdre'ns.\nCal inscriure's el mateix dia al Centre. Places limitades a 20 persones. Menors de 3 anys gratuït\nCategories: Collserola, Itineraris guiats, Visites guiades, Passejades, Educació ambiental,


L’Ajuntament recupera la figura històrica de “La Quiqueta”\nRedacció 27 de juny de 2017 L’Ajuntament recupera la figura històrica de “La Quiqueta”2017-06-27T17:13:15+00:00\nEl gegant es podrà veure el proper 1 de juliol al cercavila d’inauguració de la Gran Fira de València.\nLa Gran Fira de València recuperarà en l’edició d’enguany la figura històrica de “La Quiqueta” després de la tasca realitzada per la Regidoria de Cultura Festiva de l’Ajuntament de València.\nLa nova figura és molt dinàmica i interactuarà amb el públic. La seua estrena serà al cercavila inaugural de la Gran Fira de València que es celebrarà la vesprada-nit del 1 de juliol pels carrers cèntrics de la ciutat. La figura és obra de l’artista Manu Martín i l’ha vestida Chelo Ruiz.\nLa figura de ‘La Quiqueta’ s’emmarca en l’època daurada que va suposar l’inici del segle XX per a la Gran Fira de València. En aquell moment, juntament amb la proliferació de nous actes i festejos i amb la participació d’industrials i comerciants que estaven molt interessats en l’augment del ressò i la rellevància de la celebració, se situa la instal·lació de figures gegantesques al carrer, com ara la del Tio Nelo en 1901 o les de Nelet i Quiqueta en 1904. Estes figures s’instal·laven al centre comercial de la ciutat en forma d’arcs humanitzats, per la qual cosa la gent i els vehicles podien passar per baix. Les figures reproduïen tipus populars valencians i feien referència a un dels trets identitaris més importants de la ciutat de València, la seua identificació amb la cultura tradicional de l’horta.\nfestes, festes de carrer, fira de juliol, gran fira de València, València\n« La falla Industria va completar el seu quadre d’honor\nFuset fa un pas al costat en l’enfrontament amb la Interagrupació »


Luis Suárez torna als entrenaments - Regió7 :: El Diari de la Catalunya Central\nDurant aquesta setmana s'aniran reintegrant al grup Messi, Vidal, Arthur i Coutinho\nefe 31.07.2019 | 12:28\nLa presència del davanter Luis Suárez ha estat la principal novetat de l'entrenament que el Barcelona ha realitzat aquest dimecres al matí a la Ciutat Esportiva Joan Gamper.\nL'internacional uruguaià s'ha reintegrat avui a la dinàmica de treball de la primera plantilla després de finalitzar el seu període de vacances després de participar a la Copa Amèrica.\nDurant aquesta setmana també s'aniran reintegrant al grup els altres quatre internacionals blaugranes que van disputar la Copa Amèrica: l'argentí Lionel Messi, el xilè Arturo Vidal i els brasilers Arthur Melo i Philippe Coutinho.\nTambé ha tornat avui a exercitar-se amb el primer equip, després de disputar la Copa d'Àfrica, el defensa del Barça B Moussa Wagué. Els futbolistes del filial Iñaki Peña, Guillem Jaime, Ramón Rodríguez 'Monchu', Álex Collado, Riqui Puig i Carles Párez també han treballat aquest dimecres a les ordres d'Ernesto Valverde.\nIgual que el defensa Gerard Piqué, que aquest dimarts es va entrenar al marge per unes molèsties a l'adductor esquerre que li van impedir disputar l'últim partit de la gira japonesa i que avui ja ha treballat amb normalitat.


GAZOPHYLACIUM: Ammon Shea (II)\nXavier Caballé dijous, 15 de gener de 2009, a les 21:01:00 CET\nLa pregunta és òbvia? Per quan està prevista (si no s'ha iniciat ja) la lectura integral del... posem per cas, Labèrnia?\nPer cert, 1000*3/67 = ~ 45 metres.\nPuigmalet dijous, 15 de gener de 2009, a les 22:39:00 CET\nHome, ja que has tingut la idea, et cedeixo l'honor de passar a la l'estrellat gazofilàctic català :)\nSi els teus càlculs són bons, la llibreria de Madeline Kripke deu acostar-se a un quilòmetre lineal. Quasi res...\nxavier caballe divendres, 16 de gener de 2009, a les 10:06:00 CET\nEm primer lloc, abans d'iniciar aquesta aventura, m'hauries de fornir amb una còpia del Labèrnia... ;)\nPuigmalet divendres, 16 de gener de 2009, a les 11:38:00 CET\nEls meus llibres són teus, benvolgut Fary. Com m'agraden les metàfores...\nEls del PiT divendres, 16 de gener de 2009, a les 12:05:00 CET\nM'estic recuperant de l'emoció... el què no em queda clar és si aquest home ha entès la trama del llibre i si és per això que se'l tornarà a llegir sense presses.\nPuigmalet divendres, 16 de gener de 2009, a les 14:18:00 CET\n"L’he estudiat sovint, però no n’he pogut desentrellar mai l’argument." Mark Twain referint-se a un diccionari.\nEls del PiT divendres, 16 de gener de 2009, a les 15:02:00 CET\nHauré de passar més sovint pel diccitionari...\nEls del PiT divendres, 16 de gener de 2009, a les 15:11:00 CET\nDoncs no, no hi és aquesta, però és molt bona ;-)\nPuigmalet divendres, 16 de gener de 2009, a les 16:19:00 CET\nAquests del Diccitionari no estan prou al cas...\nVíctor Pàmies i Riudor divendres, 16 de gener de 2009, a les 22:43:00 CET\nEL pitjor és quan deixes la lectura a la meitat i l'has de reprendre.... Ostres, per on anava? On m'havia quedat?\nI si no t'afanyes, has d'anar mirant les correccions, errades i innovacions que fan en edicions posteriors. QUIna feinada!\nPuigmalet dissabte, 17 de gener de 2009, a les 9:35:00 CET\n¿Vols dir que diries "Ostres!"?\nDe l'OED crec que hi ha dues edicions i ell ha llegit la 2a.\nAnònim dimarts, 20 de gener de 2009, a les 13:22:00 CET\nOdio la gent que va pel món explicant-me els finals.\nPUIGMALET, RESPECTA ELS SPOILERS!!!\nPuigmalet dimarts, 20 de gener de 2009, a les 13:57:00 CET\nApa, que no serà per a tant...\nAhir em va escriure l'Ammon Shea. Em va dir que no té mil diccionaris sinó un miler de volums de diccionaris (n'hi ha molts que tenen més d'un volum), però els editors del llibre van tirar pel broc gros. Igualment és un home impressionant.\nAnònim dimarts, 20 de gener de 2009, a les 21:02:00 CET\nQue correcte, l'Ammon! I tu, com sempre, exagerant les fites lexicogràfiques fins a nivells sensacionalistes...\nAixò és el "The Sun" de les lletres, nen!